text: Basketbjørnene brølede tilbage
  28 april 2016 kl. 19.19
  Horsens IC tabte fjerde finalekamp mod Bakken Bears.
  Torsdag aften måtte Horsens IC se sig besejret på udebane mod Bakken Bears. Bjørnene brølede højest i Vejlby-Risskov-Hallen, og vandt med 80-76.
  De gule var foran 36-35 ved pausen, men kunne ikke holde dampen oppe.
  Inden torsdagens opgør havde Horsens IC ellers bragt sig foran 2-1 i finaleserien om det danske basketballmesterskab.
  N. Hilliard IV blev topscorer for Horsens IC med 31 point, mens D. Jukic tegnede sig for flest scoringer hos de Aarhusianske bjørne med 18 point.
  Der spilles bedst af syv i finaleserien, men med torsdagens sejr til Bakken Bears er stillingen igen helt lige.
  Femte finalekamp spilles mandag den 2. maj i Forum Horsens.
  
  